
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έχτασης 137,750 στριμ. στη θέση Παναγία 
περιφέρειας Κοινότητας Μοδιού Νομού Φθιώτιδας . 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Έγκριση τροχοποίησης εγκεκριμένου Ρυμοτομικού Σχεδίου οικι¬ 


σμού Βαλιμητίκων (έναντι ηρώου) της Κοιν. Βαλιμητίκων (Ν. 
Αχάδες). 2 

Δημιουργία κεζοδρόμου πλάτους 5,00 μ. στο ΟΤ 1438, του εγκε¬ 
κριμένου ρυμοτομικού σχεδίου των βορείων συνοικιών στα διοι¬ 
κητικά όρια του Δήμου Ιωλκού Ν. Μαγνησίας. 3 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 3156 (1) 

Κήρυξη αναδασωτέας έκτασης 137,750 στρεμ. στη θέση Παναγία πε¬ 
ριφέρειας Κοινότητας Μοδιού Νομού Φθιώτιδας. 

Ο ΝΟΜΑΡΧΗΣ ΦΘΙΩΤΙΔΟΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέντρωσης 
όπως τροποποιήθηκε και συμπληρώθηκε μεταγενέστερα με το Ν.Δ. 

532/70. 


2. Τις διατάξεις του άρθρου 117 παρ. 3 του Συντάγματος της Χώ¬ 
ρας. 

3. Τις διατάξεις του Ν. 998/79 «περί προστασίας των Δασών κ,λπ.» 
και ειδικότερα: 

α) του άρθρου 41 παρ. 1 και 3, β) του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80 

5. Την 8022/19.11.92 αναφορά του Δασαρχείου Λαμίας με την 
οποία προτείνεται η κήρυξη της έκτασης που αναφέρεται στο θέμα ως 
αναδασωτέας. 

6. Την 22961/85 απόφαση του Νομάρχη Φθιώτιδας περί παραχώ¬ 
ρησης αρμοδιοτήτων, αποφασίζουμε: 

Κηρύσσουμε αναδασωτέα με σκοπό την επαναδημιουργία της δασι¬ 
κής βλάστησης που καταστράφηκε από πυργκαγιά την 8.10.1992, η 
οποία θα πραγματοποιηθεί με φυσική αναγέννηση και τη διατήρηση του 
χαρακτήρα της δασικής έκτασης ώστε ν’ αποκλειστεί η διάθεση αυτής 
για άλλο σκοπό τη δημόσια δασική έκταση εμβαδού 137,750 στρεμ. 
που βρίσκεται στη θέση Παναγία κοινότητας Μοδιού και προσδιορίζεται 
από τα στοιχεία Α-Β-Γ-Δ-Ε-Ζ-Η-Θ-Ι-Ακαι έχει όρια: 

Ανατολικά: Αγροτικές καλλιέργειες. 

Δυτικά: Δημόσια δασική έκταση. 

Βόρεια: Ομοίως. 

Νότια: Αγροτικές καλλιέργειες,. 

όπως φαίνεται στο συνημμένο διάγραμμα που αποτελεί αναπόσπαστο 
μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λαμία, 23 Νοεμβρίου 1992 

Με εντολή Νομάρχη 
Ο Διευθυντής Δασών 
ΔΗΜ. ΤΣΟΪΤΣΟΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. Χ.13296 (2) 

Έγκριση τροποποίησης εγκεκριμένου Ρυμοτομικού Σχεδίου οικισμού 
Βαλιμητίκων (έναιντι ηρώου) της Κοιν. Βαλιμητίκων (Ν. Αχαΐας). 

Ο ΝΟΜΑΡΧΗΣ ΑΧΑΪΑΣ 

1. Τις διατάξεις του Ν.Δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 3 και 
70. 

2. Τις διατάξεις του Α.Ν. 314/1968 (ΦΕΚ 47/Α) όπως τροποποι¬ 
ήθηκαν και συμπληρώθηκαν με το αριθμ. 1018/71 Ν.Δ. (ΦΕΚ 
220/Α) και με την παρ. 3 του άρθρου 34 του Νόμου 1577/85 (ΦΕΚ 
210/Α). 

3. Τις διατάξεις του Π. Δ/τος 183/1986 (ΦΕΚ 70Α). 

4. Την αρ. 28/1992 απορριπτική απόφαση - γνωμοδότηση του Κ.Σ. 
Βαλημιτίκων. 


5. Τιςαρ. πρωτ. 3778/11.11.92 χαιΧ. 12397/12.11.1992 θε¬ 
τικές εισηγήσεις του Π.Γ. Αίγιου και του ΤΠΠΕ Ν. Αχαΐας. 

6. Την αρ. 21/1/20.11.92 θετική γνωμοδότηση του ΣΧΟΠ Ν. 
Αχαΐας, αποφασίζουμε: 

Εγκρίνεται η συνημμένη τροποποίηση του εγκεκριμένου (ΦΕΚ 
259Δ’/8.5.90) ρυμοτομικού σχεδίου Βαλιμητίκων -έναντι του Κοινοτι¬ 
κού Ηρώου- με μικρή θλάση νιώτερα της προβλεπομένης οδού, όπως η 
ρύθμιση αυτή σημειώνεται χρωματισμένη στο συνημμένο διάγραμμα 
κλ. 1:200. 

Η ισχύς της παρούσας απόφασης αρχίζει με τη δημοσίευσή της στην 
Εφημερίδα της Κυβερνήσεως. 

Από τις διατάξεις αυτής της απόφασης δεν προκαλείται δαπάνη σε 
βάρος του κρατικού προϋπολογισμού. 

Η απόφαση αυτή μαζί με το σχετικό τοπογραφικό διάγραμμα να δημο- 
σιευθεί στην Εφημερίδα της Κυβερνήσεως. 

Πάτρα, 24 Νοεμβρίου 1992 
Ο Νομάρχης 
ΝΙΚΟΣ ΤΑΓΑΡΗΣ 

Αριθ. ΕΠΑ 100 (3) 

Δημιουργία πεζοδρόμου πλάτους 5,00 μ. στο ΟΤ 1438, του εγκεκριμέ¬ 
νου ρυμοτομικού σχεδίου των βορείων συνοικιών στα διοικητικά 

όρια του Δήμου Ιωλκού Ν. Μαγνησίας. 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1. Τις διατάξεις του από 17.7.23 Ν.Δ. «περί σχεδίων πόλεων και 
Κωμών του Κράτους» όπως τροποποιήθηκε και συμπληρώθηκε μετα¬ 
γενέστερα. 

2. Τις διατάξεις του Ν. 3200/55 «περί διοικητικής αποκεντρώ- 
σεως» όπως τροποποιήθηκαν και συμπληρώθηκαν μεταγενέστερα με το 
Ν.Δ. 532/70. 

3. Τις διατάξεις του ΑΝ 314/68, όπως τροποποιήθηκαν και συ¬ 
μπληρώθηκαν με το Ν.Δ. 1018/71. 

4. Το από 15.12.1986 Π. Δ/γμα (ΦΕΚ 275Δ/27.3.87) με το 
οποίο εγκρίθηκε η πολεοδομική μελέτη των βορείων συνοικιών του Δή¬ 
μου Βόλου. 

5. Τις διατάξεις του υπ’ αριθ. 183/86 Π. Δ/τος. 

6. Τις υπ’ αριθ. 146/91 και 196/91 αποφάσεις Δημοτικού Συμ¬ 
βουλίου Ιωλκού με τις οποίες γνωμοδοτεί για την τροποποίηση του 
εγκεκριμένου ρυμοτομικού σχεδίου των Βορείων συνοικιών του Δήμου 
Βόλου και για το τμήμα που ανήκει διοικητικά στην περιοχή του Δήμου 
Ιωλκού Ν. Μαγνησίας. 

7. Την υπ’ αριθ. 10/2.6.1992 θέμα 8ον γνωμοδότηση του Συμβου¬ 


λίου Χωροταξίας Οικισμού και Περιβάλλοντος Νομού Μαγνησίας με 
την οποία κάνει δεκτή την εισήγηση του ΤΠ και ΠΕ Ν. Μαγνησίας για 
την τροποποίηση του εγκεκριμένου ρυμοτομικού σχεδίου Βορείων συ¬ 
νοικιών του Δήμου Βόλου και για το τμήμα που ανήκει διοικητικά στην 
περιοχή του Δήμου Ιωλκού, αποφασίζουμε: 

Εγκρίνουμε την τροποποίηση του εγκεκριμένου ρυμοτομικού σχεδίου 
των Βορείων συνοικιών του Δήμου Βόλου και για το Τμήμα που ανήκει 
διοικητικά στην περιοχή του Δήμου Ιωλκού και συγκεκριμένα για τη 
δημιουργία πεζοδρόμου πλάτους 5,00μ. στο ΟΤ 1438 με αποτέλεσμα, 
τον τεμαχισμό του ΟΤ 1438 σε δύο ΟΤ στο ΟΤ 1438 και 1438Α, 
όπως ειδικότερα απεικονίζεται στο πρωτότυπο τοπογραφικό διάγραμμα 
με κλίμακα 1:500 που έχει θεωρηθεί από την Προϊσταμένη του Τμήμα¬ 
τος Πολεοδομίας και Πολεοδομικών Εφαρμογών στις 19. ί 1.1992 και 
αποτελεί αναπόσπαστο μέρος της απόφασης αυτής. 

Αμέσως μετά τη δημοσίευση της παρούσης στην Εφημερίδα της Κυ- 
βερνήσεως, ακριβές αντίγραφο του πρωτότυπου τοπογραφικού δια¬ 
γράμματος, που την συνοδεύει θα αναρτηθεί στον πίνακα ανακοινώσεων 
του ΤΠ και ΠΕ του Νομού Μαγνησίας επί 15θήμερον για να λάβουν 
γνώση οι ενδιαφερόμενοι. 

Η απόφαση αυτή μαζί με το σχετικό τοπογραφικό διάγραμμα να δη- 
μοσιευθεί στην Εφημερίδα της Κυβερνήσεως 
και ισχύει από την ημερομηνία δημοσίευσης. 

Βόλος, 23 Νοεμβρίου 1992 
Ο Νομάρχης 

ΘΕΟΔΩΡΟΣ ΜΕΡΤΖΙΑΝΗΣ 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















